Diari Oficial de la Generalitat Valenciana


Sumari del DOGV 4896, del 02-12-2004 (2004/11238)

Informació pública de les bases específiques per a la provisió en propietat de la plaça de llicenciat en Filologia Catalana vacant en la plantilla de l'Ajuntament de Finestrat corresponent a l'oferta d'ocupació pública de 2004.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11621


Data del document
:   16-11-2004

Organisme emissor
:   Ajuntament de Finestrat

Tipus de document
:   Convocatòria

Descriptors 

:   * Finestrat
    * lingüística
    * administració local
    * concurs administratiu

Informació pública de les bases específiques per a la provisió en propietat de la plaça de llicenciat en Filologia Catalana vacant en la plantilla de l'Ajuntament de Finestrat corresponent a l'oferta d'ocupació pública de 2004. [2004/S11988]
  
L'Ajuntament de Finestrat convoca proves selectives per a cobrir les places que a continuació es detallen, vacants en la plantilla de funcionaris d'esta corporació i incloses en l'oferta d'ocupació pública de l'any 2004.
  
Esta convocatòria es regirà per les bases aprovades per Resolució de l'Alcaldia de data 16 de novembre del 2004, i que a continuació es transcriuen:
  
Bases específiques per a la provisió en propietat de la plaça de llicenciat en Filologia Catalana vacant en la plantilla de l'Ajuntament de Finestrat corresponent a l'oferta d'ocupació públic de 2004.
  
«Bases específiques de la convocatòria per a proveir en propietat la plaça de llicenciat en Filologia Catalana vacant en la plantilla d'este ajuntament, de conformitat amb l'oferta d'ocupació pública per a 2004, aprovada per resolució de l'alcalde president de data 10 de març de 2004, i d'acord amb les bases generals aprovades per Resolució de l'Alcaldia de data 14 d'octubre de 2002 i publicades en el Butlletí Oficial de la Província d'Alacant número 247 de data 28 d'octubre de 2002.
  
Primera. Objecte de la convocatòria
  
Es convoca procés selectiu per a cobrir en propietat, per mitjà d'oposició lliure, la plaça d'administració especial, grup A, tècnic superior, llicenciat en Filologia Catalana vacant en la plantilla d'este ajuntament.
  
Segona. Procediment de selecció
  
El procediment de selecció per a la plaça convocada es realitzarà per mitjà d'oposició lliure.
  
Tercera. Requisits dels aspirants
  
A més de reunir els requisits que s'establixen en les bases generals de l'Ajuntament de Finestrat en la seua base tercera, per a ser admesos, a més, serà necessari estar en possessió de la titulació de llicenciat en Filologia Catalana.
  
Quarta. Presentació de sol·licituds i admissió d'aspirants
  
4.1 Sol·licituds. Els interessats a prendre part en l'oposició es dirigiran al president de la corporació d'acord amb el que establix la base quarta de les bases generals de l'Ajuntament de Finestrat, segons el model que conté l'annex I de les presents bases específiques.
  
4.2 Admissió d'aspirants. D'acord amb el que establix l'apartat 4.2 de la base quarta de les bases generals de l'Ajuntament de Finestrat.
  
4.3 Els drets d'examen seran satisfets pels aspirants al presentar la sol·licitud, i es fixen en la quantia de 50,00 euros:
  
Els ingressos seran satisfets pels aspirants en la Caja de Ahorros del Mediterráneo, oficina de Finestrat 0061, sítia en la carretera de Benidorm, núm. 11, baix, en el compte corrent 8875957075, (clau SICA: 4712.5930.32.1963061793), a nom de l'Ajuntament de Finestrat, o mitjançant gir postal, d'acord amb la Llei de Procediment Administratiu Comú. El justificant de pagament de la taxa es realitzarà amb la impressió del segell de l'entitat bancària en la sol·licitud, o acompanyant còpia del resguard del gir postal, que haurà de presentar-se unit a la sol·licitud de participació en el procés selectiu.
  
Cinquena. Publicitat de les convocatòries
  
Pel que fa a la publicitat de les convocatòries caldrà ajustar-se al que disposa la base cinquena de les bases generals de l'Ajuntament de Finestrat.
  
La còpia de les bases generals i específiques íntegres, i els seus annexos, estaran a disposició dels interessats a les oficines de l'Ajuntament i a la Secretaria, en dies hàbils de 09.00 a 14.00 hores, i sempre durant el termini de presentació d'instàncies.
  
Les bases generals per a processos selectius a desenvolupar per l'Ajuntament de Finestrat per a provisió de places i llocs de treball, van ser aprovades per Resolució de l'Alcaldia de 14 d'octubre de 2002 i publicades en el Butlletí Oficial de la Província d'Alacant número 247, de data 28 d'octubre de 2002.
  
Sisena. Tribunals qualificadors
  
Pel que fa als tribunals qualificadors caldrà ajustar-se al que establix la base sisena de les bases generals de l'Ajuntament de Finestrat.
  
Setena. Començament i desenvolupament de les proves
  
Pel que fa a l'inici i desenvolupament de les proves caldrà ajustar-se al que establix la base setena de les bases generals de l'Ajuntament de Finestrat.
  
Huitena. Sistema selectiu
  
El sistema de selecció dels aspirants per oposició, consistix en la superació de les proves que s'establixen en les corresponents convocatòries.
  
Novena. Exercicis de l'oposició i contingut temàtic dels programes.
  
1) Primer exercici. Obligatori i eliminatori.
  
Consistirà en la realització d'una prova de coneixements referida als continguts del programa de temari de matèries comunes que figura com a annex I de la base 9a. Esta prova consistirà en el desenvolupament d'un tema de tal annex I, a triar entre dos proposats pel tribunal, amb una duració mínima d'1 hora i màxim de 2 hores, a determinar pel tribunal.
  
Este exercici es puntuarà de 0 a 10 punts i seran eliminats els aspirants que no aconseguisquen una puntuació mínima de 5 en l'exercici.
  
2) Segon exercici. Obligatori i eliminatori.
  
Consistirà en el desenvolupament per escrit, durant un temps mínim de tres hores i màxim de tres hores i trenta minuts, d'un tema a triar entre dos proposats pel tribunal en relació amb els continguts del programa de temari de matèries específiques que figura com a annex II de la base 9a.
  
Este exercici es valorarà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
3) Tercer exercici. Obligatori i eliminatori.
  
Consistirà en la realització, d'un supòsit pràctic relacionats amb les funcions pròpies del lloc de treball. Durant un temps mínim d'1 hora i màxim de 2 hores, a determinar pel tribunal, i que consistiran en la traducció d'un text del valencià al castellà i un altre del castellà al valencià.
  
Este exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.
  
Finalitzades les proves selectives, els tribunals faran pública, en el tauler d'edictes i en el lloc o llocs de celebració de l'últim exercici, la relació d'aspirants aprovats, per orde de puntuació final obtinguda, en número no superior al de places convocades.
  
Annex I
  
Temari matèries comunes
  
Tema 1. La Constitució Espanyola de 1978. Estructura. Principis generals.
  
Tema 2. Drets i deures fonamentals dels espanyols. Garantia i suspensió.
  
Tema 3. L'organització de l'estat en la Constitució. La Corona. Les Corts Generals.
  
Tema 4. El poder judicial.
  
Tema 5. El govern i l'administració.
  
Tema 6. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.
  
Tema 7. Fonts del dret administratiu. La llei: classes. El reglament: classes.
  
Tema 8. El procediment administratiu. Principis generals del procediment administratiu.
  
Tema 9. Fases del procediment administratiu general. El silenci administratiu.
  
Tema 10. Els recursos administratius. Classes de recursos segons la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú. El recurs contenciós administratiu.
  
Tema 11. Règim local espanyol. Principis constitucionals.
  
Tema 12. El municipi. El terme municipal. La població. L'empadronament. Organització municipal. Competències.
  
Tema 13. La província en el règim local. Organització provincial. Competències.
  
Tema 14. Ordenances, reglaments i bans. Procediment d'elaboració i aprovació. Infraccions.
  
Tema15. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 16. Funcionament dels òrgans col·legiats locals. Votacions. Actes i certificats d'acords. Les resolucions del president de la corporació.
  
Tema 17. El planejament urbanístic: significat i classes de plans. Procediment d'elaboració i aprovació. Efectes en l'aprovació dels plans. Execució dels plans. La classificació del sòl.
  
Tema 18. Hisendes locals. Classificació dels ingressos. Les ordenances fiscals.
  
Annex II
  
Temari matèries específiques
  
Tema 19. Del llatí vulgar al naixement del primer romanç.
  
Tema 20. La Cancelleria Reial i la creació de la llengua literària.
  
Tema 21. Evolució de la llengua des del segle XV fins al segle XVIII.
  
Tema 22. Evolució de la llengua des del segle XIX fins al XX.
  
Tema 23. La comunitat lingüística. Llengua i dialecte.
  
Tema 24. Situació sociolingüística del valencià.
  
Tema 25. La variació lingüística. Varietats i registres.
  
Tema 26. Registre estàndard i registre col·loquial.
  
Tema 27. Les varietats diatòpiques. Característiques dels grups dialectals.
  
Tema 28. Bilingüisme i diglòssia.
  
Tema 29. El conflicte lingüístic.
  
Tema 30. Els elements lèxics. Origen i evolució.
  
Tema 31. Formació de les llengües romàniques.
  
Tema 32. Naixement i expansió de la llengua catalana.
  
Tema 33. El procés de normativització de principis de segle. Les normes de Castelló de 1932.
  
Tema 34. Els orígens de la literatura. Trobadors, joglars i poetes.
  
Tema 35. Ramon Llull i el naixement de la prosa.
  
Tema 36. La historiografia medieval. Les quatre grans cròniques.
  
Tema 37. La prosa religiosa i moralitzadora dels segles XIV i XV.
  
Tema 38. Jaume Roig i l'«Escola Satírica Valenciana».
  
Tema 39. L'Humanisme. La Cancelleria Reial. Bernat Metge i Antoni Canals.
  
Tema 40. Ausiàs March i la lírica dels segles XIV i XV.
  
Tema 41. Joan Roís de Corella. La «valenciana prosa».
  
Tema 42. Els llibres de cavalleries: Curiel e Güelfa i Tirant lo Blanch.
  
Tema 43. Renaixement, Barroc, Neoclassicisme i Preromanticisme.
  
Tema 44. El Romanticisme i la Renaixença. Pensament i evolució.
  
Tema 45. La poesia del segle XIX. El teatre del segle XIX. Teatre romàntic i teatre popular.
  
Tema 46. El Modernisme. Pensament i evolució. La poesia i el teatre modernista. La narrativa modernista.
  
Tema 47. El Noucentisme. Pensament i evolució. La literatura dels noucentistes.
  
Tema 48. La literatura d'avantguarda de principis del segle XX.
  
Tema 49. La literatura valenciana des de principis del segle fins a 1939.
  
Tema 50. La literatura de l'exili.
  
Tema 51. La poesia de tradició simbolista i avantguardista.
  
Tema 52. La novel·la psicològica.
  
Tema 53. La novel·la i el conte de postguerra.
  
Tema 54. El realisme històric i la poesia social.
  
Tema 55. Teoria de la comunicació. Elements de la comunicació. Funcions del llenguatge. El signe lingüístic.
  
Tema 56. Sistema vocàlic. La síl·laba i els diftongs. Fenòmens de contacte vocàlic.
  
Tema 57. Sistema consonàntic. Fenòmens de contacte consonàntic.
  
Tema 58. Els signes gràfics accessoris: l'apòstrofe, l'accent, la dièresi, el guió.
  
Tema 59. El sintagma nominal. Estructura i funcions. Morfologia del substantiu i de l'adjectiu.
  
Tema 60. L'article. Variants geogràfiques. El lo neutre.
  
Tema 61. Morfologia del substantiu i de l'adjectiu.
  
Tema 62. Els demostratius i els possessius.
  
Tema 63. Els numerals, els quantitatius i els indefinits.
  
Tema 64. Els relatius i els interrogatius.
  
Tema 65. Els pronoms personals: funcions, combinacions i variants.
  
Tema 66. Els pronoms adverbials.
  
Tema 67. El sintagma verbal. Estructura. La complementació verbal.
  
Tema 68. El verb. Morfologia verbal.
  
Tema 69. La preposició, la conjunció, l'adverbi i les locucions adverbials.
  
Tema 70. L'oració. Estructura, elements i funcions. Classes d'oracions.
  
Tema 71. L'oració composta. Coordinació, juxtaposició i subordinació.
  
Tema 72. L'oració substantiva, l'oració de relatiu i l'oració adverbial.
  
Tema 73. L'infinitiu, el gerundi i el participi. La negació.
  
Tema 74. Els verbs auxiliars. Formes no verbals i perífrasis verbals.
  
Tema 75. Els verbs ser i estar: teories sobre el seu ús.
  
Tema 76. Semàntica i lexicologia. Lexemes i morfologia. Procediments per a la formació de paraules.
  
Tema 77. Obres lexicogràfiques. Diccionaris i vocabularis.
  
Tema 78. Els camps semàntics i lèxics. Homonímia, hiperonímia, polisèmia, sinonímia i antonímia.
  
Tema 79. Dialectologia catalana. Classificació dels dialectes valencians.
  
Tema 80. Descripció del vocalisme i del consonantisme dels dialectes del bloc oriental i occidental.
  
Tema 81. La formació històrica del lèxic. Incorporacions lèxiques a través de la història: influències preromàniques, germàniques, arabismes, etc.
  
Tema 82. El llenguatge administratiu valencià. Característiques.
  
Tema 83. Normes generals. Qüestions lingüístiques i administratives. El tractament personal: les persones, les titulacions. Indicacions de quantitats. Indicacions de temps, indicacions de llocs. Aspectes gràfics.
  
Tema 84. El llenguatge administratiu i jurídic. Institució de control lingüístic. Institucions d'assessorament acadèmic.
  
Tema 85. Documents de l'administrat. Documentació que inicien el procediment: instàncies, peticions, denúncies. Documents que es formulen durant el procediment: sol·licituds, nomenaments de representants, queixes, plec de descàrrecs, denúncia de demora, declaració. Documents que acaben el procediment: desestimació, renúncia. Documents que impugnen actes administratius: interposicions de recursos, reclamacions, sol·licituds.
  
Tema 86. Documents de l'administració a l'administrat: comunicacions, rebuts, certificats, invitacions, saludes, anuncis, edictes, bans.
  
Tema 87. Documents interns: oficis interns, providències, diligències, informes, propostes de resolució, convocatòries, actes.
  
Tema 88. Terminologia administrativa. Abreviatures. Documentació. Monolingüisme i bilingüisme de la documentació.
  
Tema 89. Les propietats del text. Adequació, coherència, cohesió i estilística. Les tipologies textuals: tipus de textos.
  
Tema 90. Onomàstica: antroponímia i toponímia. Relació entre onomàstica i dialectologia. Transcripció i transliteració. Els gentilicis. La legislació sobre l'onomàstica.
  
Deu. Orde d'actuació d'aspirants i correcció d'exercicis.
  
Pel que fa a l'ordre d'actuació d'aspirants i correcció d'exercicis, caldrà ajustar-se al que establix la base desena de les bases generals de l'Ajuntament de Finestrat.
  
Onze. Publicitat de les qualificacions
  
Quant a la publicitat de les qualificacions caldrà ajustar-se al que establix la base onze de les bases generals de l'Ajuntament de Finestrat.
  
Dotze. Llista definitiva d'aprovats i propostes de nomenaments
  
Quant a la llista definitiva d'aprovats i propostes de nomenaments caldrà ajustar-se al que establix la base dotze de les bases generals de l'Ajuntament de Finestrat.
  
Tretze. Borsa de treball
  
Pel que fa a la borsa de treball caldrà ajustar-se al que disposa la base tretze de les bases generals de l'Ajuntament de Finestrat.
  
Quarta. Presentació de documents, nomenaments, preses de possessió i/o formalització de contractes.
  
Quant a la presentació de documents, nomenaments, preses de possessió i/o formalització de contractes, caldrà ajustar-se al que establix la base tretze-bis de les bases generals de l'Ajuntament de Finestrat.
  
Quinze. Aprovació i vigència de les bases generals. Dret supletori.
  
El contingut d'estes bases es regix pel que establixen les bases generals.
  
Sexta. Impugnació
  
El contingut d'estes bases es regix pel que establixen les bases generals de l'Ajuntament de Finestrat.
  
Publicar esta convocatòria i les bases específiques amb el text íntegre en el Butlletí Oficial de la Província d'Alacant i en el Diari Oficial de la Generalitat Valenciana, i un extracte detallat en el Boletín Oficial del Estado amb el contingut determinat en l'article 6.2 del Reial Decret 896/1991, i els efectes administratius tindran efecte des de la data del Boletín Oficial del Estado, que es publique l'extracte.
  
Que es complisca.»
  
Cosa que es publica perquè se'n prenga coneixement.